Diari Oficial de la Generalitat Valenciana


Sumari del DOGV 3915, del 11-01-2001 (2001/33)

RESOLUCIÓ d'1 de desembre de 2000, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV d'alimentació a diversos centres de transformació de la urbanització Pinar de la Perdiz, al terme municipal de Pilar de la Horadada (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/33


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ d'1 de desembre de 2000, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV d'alimentació a diversos centres de transformació de la urbanització Pinar de la Perdiz, al terme municipal de Pilar de la Horadada (Alacant). [2001/X33]
  
Expedient d'expropiació JUEXPR/1998/12.
  
Mitjançant Resolució de la Direcció Provincial del Ministeri d'Indústria i Energia d'Alacant, de data 29 de setembre de 1982, s'autoritzà i s'aprovà la línia aèria de mitjana tensió a 20 kV d'alimentació a diversos centres de transformació de la urbanització Pinar de la Perdiz, al terme municipal de Pilar de la Horadada (Alacant). Per mitjà de Resolució d'aquest Servei Territorial d'Indústria i Energia, d'aquesta mateixa data, ha sigut declarada, en concret, la utilitat pública de la indicada línia, d'acord amb el que s'ha establit en l'article 54 de la Llei 54/1997, de 27 de novembre, del Sector Elèctric. Aquesta declaració d'utilitat pública porta implícita la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, aquest Servei Territorial, tot complint el que s'ha disposat en l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió, de conformitat amb el procediment que estableix l'esmentat article, per a portar a cap l'alçament d'actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir-hi personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar dels seus perits i un notari, si ho consideren oportú, amb les despeses a càrrec seu.
  
Els alçaments tindran lloc el pròxim dia 30 de gener de 2001, a partir de las 12.30 hores, a l'Ajuntament de Pilar de la Horadada.
  
Aquesta convocatòria es comunicarà a cada interessat mitjançant la corresponent cèdula de citació individual. S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells als quals, tot i haver-se intentat la notificació, no se'ls haguera pogut efectuar, segons s'indica en l'annex.
  
En l'expedient d'expropiació, Iberdrola, SA, assumirà la condició de beneficiària.
  
Alacant, 1 de desembre de 2000.- El director territorial: Clemente Vergara Trujillo.
  
ANNEX
  
Relació de titulars desconeguts o amb domicili ignorat
  
Convocatòria d'actes prèvies a l'ocupació
  
Projecte: línia aèria tensió mitjana (20 kV) per a centres de transformació de la Urbanització Pinar de la Perdiz a Pilar de la Horadada
  
Terme municipal: Pilar de la Horadada
  
Titulars i adreça: senyora Angeles i senyora María Dolores Meseguer Montesinos, avinguda de la Llibertat núm. 6, bloc 3-3r C. 30847 Múrcia.
  
Cadastre: polígon 12, parcel·la 20.
  
Citació: dia 30.01.2001, a les 12.30 hores.